CELEX: 62011CA0216
Language: hu
Date: 2013-03-14 00:00:00
Title: C-216/11. sz. ügy: A Bíróság (negyedik tanács) 2013. március 14-i ítélete — Európai Bizottság kontra Francia Köztársaság (Tagállami kötelezettségszegés — 92/12/EGK irányelv — Jövedéki adók — Egyik tagállamban beszerzett és másik tagállamba átszállított dohánytermékek — Kizárólag mennyiségi értékelési kritériumok — EUMSZ 34. cikk — A behozatal mennyiségi korlátozása)

18.5.2013   
            
            
               HU
            
            
               Az Európai Unió Hivatalos Lapja
            
            
               C 141/4
            
         A Bíróság (negyedik tanács) 2013. március 14-i ítélete — Európai Bizottság kontra Francia Köztársaság
   (C-216/11. sz. ügy) (1)
   
   (Tagállami kötelezettségszegés - 92/12/EGK irányelv - Jövedéki adók - Egyik tagállamban beszerzett és másik tagállamba átszállított dohánytermékek - Kizárólag mennyiségi értékelési kritériumok - EUMSZ 34. cikk - A behozatal mennyiségi korlátozása)
   2013/C 141/05
   Az eljárás nyelve: francia
   
      Felek
   
   
      Felperes: Európai Bizottság (képviselők: W. Mölls és O. Beynet, meghatalmazottak)
   
      Alperes: Francia Köztársaság (képviselők: G. de Bergues és N. Rouam, meghatalmazottak)
   
      Tárgy
   
   Tagállami kötelezettségszegés — Az EUMSZ 34. cikk és a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelv (HL L 76., 1. o.; magyar nyelvű különkiadás 9. fejezet, 1. kötet 179. o.) és különösen annak 8. és 9. cikkének megsértése — Valamely tagállamban beszerzett és egy másik tagállamba szállított dohányáruk magáncélból való tartása esetén bizonyos küszöbértékek túllépése miatt pénzügyi szankciókat előíró nemzeti szabályozás — Kizárólag mennyiségi értékelési kritériumok — A behozatal mennyiségi korlátozásai
   
      Rendelkező rész
   
   
               1.
            
            
               A Francia Köztársaság azzal, hogy tisztán mennyiségi kritériumot alkalmazott a más tagállamból származó feldolgozott dohánytermékek magánszemélyek általi birtokban tartása kereskedelmi jellegének megítélése érdekében, valamint e kritériumot egyéni járművenként (és nem személyenként) és a dohánytermékek összességére átfogóan alkalmazta, nem teljesítette a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK irányelvből, és különösen annak 8. és 9. cikkéből eredő kötelezettségeit.
            
         
               2.
            
            
               A Bíróság a keresetet ezt meghaladó részében elutasítja.
            
         
               3.
            
            
               Az Európai Bizottság és a Francia Köztársaság maga viseli a saját költségeit.
            
         
      (1)  HL C 226., 2011.7.30.